་བཞིན་ཅིར་ཡང་མ་
ངེས་ཀྱང་། །དཀྱིལ་འཁོར་ཆེན་པོའི་ཆ་བཟུང་ནས། །རྟོག་མེད་དྲེགས་པ་ངང་གིས་
འདུལ། །ཕྲིན་ལས་མཛད་ལ་ཕྱག་འཚལ་བསྟོད། །དངོས་གྲུབ་ཞུ་བ། ཧཱུཾ། ལྷ་དང་རིག་
འཛིན་ཐམས་ཅད་ལ། །དབང་དང་དངོས་གྲུབ་ཞུ་བ་ནི། །འདིར་འདུས་རིག་འཛིན་
བདག་ཅག་རྣམས། །སྨིན་གྲོལ་གཉིས་ཀྱིས་རྒྱུད་སྦྱངས་ནས། །བསྐྱེད་རྫོགས་གཉིས་
ཀྱི་ལས་གཞུང་བསྲང༌། །བསྙེན་སྒྲུབ་རྣམ་བཞི་མཐའ་རུ་ཆུབ། །ལས་དང་ཐུགས་རྗེ་
མཐུན་པ་ཡི། །སྐུ་གསུང་ཐུགས་ཀྱི་དངོས་གྲུབ་སྩོལ། །ཨོཾ་ཨཱཿཧཱུྃ་ཀཱ་ཡ་ཝཱཀ་ཙིཏྟ་
སིདྡྷི་ཧཱུཾ། སྨོན་ལམ་ནི། ཧཱུྃ། སྔོན་དུས་བསྐལ་བ་དང་པོ་ནས། །ཐ་མ་ད་ལྟ་ཡན་ཆད་དུ། །
བསོད་ནམས་དགེ་བའི་ལས་བགྱིས་པས། །འགྲོ་རྣམས་སྡུག་བསྔལ་གྲོལ་གྱུར་
ནས། །སྐུ་གསུམ་གོ་འཕང་ཐོབ་པར་ཤོག །དཔལ་ལྡན་རོ་ལངས་བདེ་བ་ཡིས། །ཏནྟྲ་རྣམས་ཀྱི་བཅུད་
ཕྱུང་ནས། །ཕྱི་རབས་རྣམས་ལ་གདམས་པ་བྱས། །ཁ་བསྒྱུར་དྲུག་པ་སྙིང་དང་འདྲ། །གསང་སྔགས་སྒྲུབ་པ་བཀའ་བརྒྱད་ཁ་
བསྒྱུར་བའི་ཕྲིན་ལས། སྠི། རྒྱ་རྒྱ་རྒྱ། སློབ་དཔོན་གྲུབ་ཐོབ་དངོས་གྲུབ་ཀྱི་ཐུགས་དམ་ཕྱག་བཞེས། མྱང་རལ་པ་ཅན་གྱི་ཡི་
དམ་ལགས་སོ། །དེ་ནས་སྒོམ་ཁོག་ལས། ཚོགས་དང་ལྷག་མས་ཁ་བསྐང་ལ། །ཚོགས་ལ་བྱིན་རླབས་ཚུལ་བཞིན་
བྱ༑ ༑འདོད་ཡོན་ལྷ་མོས་དང་པོར་མཆོད། །བར་པས་མཆོད་ཅིང་བཤགས་པ་བྱ། །ཐ་མ་དགྲ་བགེགས་དམིགས་ལ་བསྒྲལ།།
ཐ་མ་རྣལ་འབྱོར་ཚོགས་ལ་རོལ། །དེ་ནས་ལྷག་མའི་གཏོར་མ་ལ། །བདུད་རྩི་ཆེན་པོར་བྱིན་བརླབས་ལ། །དང་པོ་ཡེ་ཤེས་
མཁའ་འགྲོ་མཆོད། །གཉིས་པ་དམ་ཚིག་མཁའ་འགྲོ་མཆོད། །གསུམ་པ་ལས་ཀྱི་མཁའ་འགྲོ་མཆོད། །བཞི་པ་དམ་རྫ་ས་
83

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
གཏོར་མ་ཡིས། །ལྷ་སྲིན་སྡེ་བརྒྱད་ཆོས་སྐྱོང་མཆོད། །དེ་ནས་གཏོར་མ་ཟོར་དུ་འཕངས། །དགྲ་དང་བགེགས་ལ་བརྡེག་པར་
བྱ༑ ༑གཏོར་གཞོང་ཁ་སྦུབ་དགྲ་བགེགས་མནན། །དེ་རྣམས་ཕྲིན་ལས་རིམ་པ་ཡིན། །ཞེས་པའི་གོ་རིམ་ལྟར་ལས། ཚོགས་
ཀྱི་མཆོད་པས་ཁ་བསྐང་བ་ལ། ཚོགས་དང་གཏོར་མ་འདུ་བྱས་ལ། བྱིན་གྱིས་བརླབ་བོ།། རཾ་ཡཾ་ཁཾ། ཨཿ བདེ་བ་
ཆེན་པོའི་སྟོད་མཆོག་ཏུ། །ཚོགས་ཀྱི་འཁོར་ལོའི་ལོངས་སྤྱོད་ནི། །བླང་དོར་མེད་
པའི་དམ་ཚིག་རྫས། །ཨོཾ་ཨཱཿཧཱུྃ་གིས་བདུད་རྩིར་གྱུར། །ཨོཾ་ཨཱཿཧཱུཾ། ལན་གསུམ། སྤྱན་དྲངས་
ཧཱུཾ། རྒྱལ་བ་ཞི་ཁྲོ་འཁོར་དང་བཅས། །ཡེ་ཤེས་ཚོགས་ལ་སྤྱན་འདྲེན་ན། །དམ་
ཚིག་དཀྱིལ་འཁོར་གནས་འདིར་བཞུགས། །དགའ་དང་གུས་པས་ཕྱག་འཚལ་ལོ།།
ཚོགས་ཕུད་རིམ་པ་གསུམ་དུ་སྤྲོས་ལ། དང་པོས་མཆོད་པ། གཟུགས་མཛེས་སྒྲ་སྙན་དྲི་ཞིམ་དང༌། །རོ་
ལྡན་ཞལ་ཟས་རེག་བྱ་བདེ། །གར་དང་གླུ་དང་ཆོས་ཡིད་ཚིམ། །འདོད་ཡོན་ལྷ་
མོས་ནམ་མཁའ་གང༌། །ཞི་ཁྲོའི་དཀྱིལ་འཁོར་ལྷ་ལ་འབུལ། །ཐུགས་དམ་བསྐང་
ལ་དངོས་གྲུབ་སྩོལ། །བར་པས་བཤགས་པ། ཧཱུཾ། ཞལ་ཟས་བདུད་རྩིའི་ཚོགས་མཆོད་
འདི། །རང་བྱུང་ཡེ་ཤེས་ལྷ་རྣམས་ལ། །ཐུགས་དམ་བསྐང་ཕྱིར་འབུལ་ལགས་ན། །
གཡར་དམ་ཉམས་པ་བསྐང་ཕྱིར་བཞེས། །ཡིག་བརྒྱ་བཟླས། ཐ་མ་བསྒྲལ་བ། བདེན་སྟོབས་དགུག་
གཞུག་བྱས་ལ། ཧཱུཾ། རྣལ་འབྱོར་སྒྲུབ་ལ་བར་གཅོད་བགེགས། །ཚོགས་ལ་བསྟིམ་སྟེ་
བསྒྲལ་བར་བྱ། །དུག་གསུམ་ཤ་ཁྲག་རུས་པའི་ཚོགས། །འཁོར་བ་དབྱིངས་སུ་བསྒྲལ་
ཕྱིར་བཞེས། །ཚོགས་ལ་རོལ་བ། ཧཱུཾ། ཞལ་ཟས་ཚོགས་ཀྱི་མཆོད་པ་འདི། །འདོད་ཡོན་མ་
སྤངས་ལོངས་སྤྱོད་རྒྱན། །དངོས་གྲུབ་སྣ་ཚོགས་འདི་ལས་འབྱུང༌། །རྣལ་འབྱོར་
ཚོགས་ལ་དགྱེས་པར་རོལ། །ཨ་ལ་ལ་ཧོ། ༈ དེ་ནས་མ་མོ་རྦོད་གཏོང་གི་སྒྲུབ་པ་ནི། ལྷག་
84

དགེ་པཎ་ཚེ་དབང་མཆོག་གྲུབ་བཀའ་འབུམ།
མའི་ཆོ་ག་ལ། ལྷག་མ་བསྡུས་ལ། བདག་ཉིད་དཔལ་ཆེན་པོ་བླ་མེད་ཧེ་རུ་ཀ་ཡབ་ཡུམ་གྱི་སྐུར་
གསལ། ཨོཾ་འགུ་ཡ་གཉའ་ན་ཤྲི་ཧེ་རུ་ཀ་ཀྲོ་ཏི་ཤྭ་རི་ཧཱུྃ་ཕཊ། ཅེས་མ་མོ་དང་མཁའ་
འགྲོ་མ་ཐམས་ཅད་དབང་དུ་བསྡུ། ཨ་ཀཱ་རོ་མུ་ཁཾ་སོགས། ཧཱུྃ་ཕཊ་སྭཱ་ཧཱ། ཨོཾ་ཨཱཿཧཱུྃ་ཧ་
ཧོ་ཧྲཱིཿ༔ ལན་གསུམ། ཧཱུཾ། མ་དང་མཁའ་འགྲོ་དམ་ཅན་མ། །བསྟན་པ་སྲུང་བའི་ལས་
མཁན་མ། །རྡོ་རྗེའི་རིགས་དང་རིན་ཆེན་རིགས། །པདྨའི་རིགས་དང་ལས་ཀྱི་
རིགས། །ཡེ་ཤེས་མཁའ་འགྲོ་ཐམས་ཅད་ཀྱང༌། །དམ་རྫས་གཉན་གྱི་གཏོར་མ་
ལོངས། །རྣལ་འབྱོར་བྱིན་གྱིས་བརླབ་ཏུ་གསོལ། །བསྟན་སྲུང་བཀའ་ཡི་བྱ་ར་མ། །
ལྷ་མོ་མོན་མོ་བལ་མོ་དང་། །དམ་ཚིག་མཁའ་འགྲོ་ཐམས་ཅད་ཀྱང༌། །དམ་རྫས་
གཉན་གྱི་གཏོར་མ་ལོངས། །བསྟན་པ་གཉན་པོ་བསྲུང་དུ་གསོལ། །དབང་ཕྱུག་
མཁའ་འགྲོ་འབར་མ་དང༌། །མ་སྲིན་མཁའ་འགྲོ་འབར་མ་དང༌། །མ་སྲིང་གིང་དང་
ལང་ཀ་དང་། །ལས་ཀྱི་མཁའ་འགྲོ་ཐམས་ཅད་ཀྱང༌། །དམ་རྫས་གཉན་གྱི་གཏོར་
མ་ལོངས། །རྣལ་འབྱོར་རྐྱེན་དབང་བཟློག་ཏུ་གསོལ། །ཨོཾ་འགུ་ཡ་གཉའ་ན་ཤྲི་ཧེ་
རུ་ཀ་ཀྲོ་ཏི་ཤྭ་རི་ཧཱུྃ་ཕཊ། དེ་ག་ལ་མ་མོ་རྦོད་གཏོང་གི་སྒྲུབ་པ་ཞེས་བྱའོ།། ༈ སྐབས་འདིར་སྤྲོ་ཞིང་ནུས་
ན་ཞི་ཁྲོའི་བསྟོད་པ་ཟུར་བཀོལ་གྱིས་ཁ་བསྐང་བར་བྱའོ། །དེ་ནས་འཇིག་རྟེན་པ་ཐམས་ཅད་བསྐུལ་ཞིང་སྲོག་སྙིང་ནས་
དྲངས། ཕྲིན་ལས་བཅོལ། དམ་རྫས་གཏོར་ཕུད་བསྟབ། ལྷ་མ་སྲིན་སྡེ་བརྒྱད་བསྟེན་ཅིང་དགྲ་ལ་རྦད། ཅེས་པས། ཧཱུཾ།
ཞེ་སྡང་དྲེགས་པ་གཤིན་རྗེ་ནི། །མཐིང་ནག་བེ་ཅོན་ཐོད་ཁྲག་ཐོགས། །བྲན་ཁོལ་
གཡོག་བཞིན་ཕྲིན་ལས་མཛོད།། ཧཱུཾ། འདོད་ཆགས་དྲེགས་པ་མ་མོ་ནི། །དམར་
ནག་སྙིང་དང་ཐོད་ཁྲག་ཐོགས། །བྲན་ཁོལ་གཡོག་བཞིན་ཕྲིན་ལས་མཛོད།། ཧཱུཾ།
85

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ང་རྒྱལ་དྲེགས་པ་གིང་ཆེན་ནི། །དཀར་པོ་ཤེལ་གྲི་ཐོད་ཁྲག་ཐོགས། །བྲན་ཁོལ་
གཡོག་བཞིན་ཕྲིན་ལས་མཛོད།། ཧཱུཾ། ཕྲག་དོག་དྲེགས་པ་རྨུ་བཙན་ནི། །དམར་ནག་
ཤང་ལང་ཐོད་ཁྲག་ཐོགས། །བྲན་ཁོལ་གཡོག་བཞིན་ཕྲིན་ལས་མཛོད།། ཧཱུཾ། ལས་
ཀྱི་དྲེགས་པ་དགྲ་ལྷ་ནི། །སྨུག་པོ་རྡོ་རྗེ་ཐོད་ཁྲག་ཐོགས། །བྲན་ཁོལ་གཡོག་བཞིན་
ཕྲིན་ལས་མཛོད།། ཧཱུཾ། ང་རྒྱལ་དྲེགས་པ་གནོད་སྦྱིན་ནི། །སེར་པོ་རུ་དར་ཐོད་ཁྲག་
ཐོགས། །བྲན་ཁོལ་གཡོག་བཞིན་ཕྲིན་ལས་མཛོད།། ཧཱུཾ། གཏི་མུག་དྲེགས་པ་ཀླུ་
བདུད་ནི། །ནག་པོ་སྦྲུལ་ཞགས་རུས་སྦལ་ཐོགས། །བྲན་ཁོལ་གཡོག་བཞིན་ཕྲིན་
ལས་མཛོད།། ཧཱུཾ། འཇིག་རྟེན་དྲེགས་པ་གཟའ་བདུད་ནི། །དུད་ཁ་ཆུ་སྲིན་ཐོད་
ཁྲག་ཐོགས། །བྲན་ཁོལ་གཡོག་བཞིན་ཕྲིན་ལས་མཛོད། །ཡ་མ་ར་ཙ་ས་མ་ཡ་ཛཿ
དྲག་ཤ་ཁ་མུནྡྲ་ཛ༔ དྲི་རུ་རུ་ཧྲིང་༔ དྲི་དུ་རུ་དུ་རུ་ཏ་ར་ཏི་ཛ ག་བུ་ལ་ར་དྲི་ནི་ཏྲ་ཤ་
ཡཾ་ཛཿ བཛྲ་ས་དྷུ་ས་མ་ཡ་ར་ཙ་ཏྲི་ཛ༔ ཧྲིང་བཛྲ་ཡག་ཤ་བཛྲ་ཧྲིང་ཧྲིང་ཛ ན་ག་ར་
ཙ་ས་མ་ཡ་ཕུ་ཛ༔ ར་ཧུ་ལ་མ་ཏྲིག་ཛ༔ ཤ་ཏཱཾ་ནི་ཐུམ་ཛཿ ཆེ་གེ་མོ་མཱ་ར་ཡ་རྦད། ཧཱུཾ།
བཀའ་ཡི་བསྟན་པ་སྲུང་མཛད་པ། །གཤིན་རྗེ་བདུད་དང་མ་མོ་དང༌། །གཟའ་དང་
ཀླུ་དང་བཙན་དང་ལྷ། །གནོད་སྦྱིན་སྲིན་པོ་དགྲ་ལྷ་རྣམས། །ལྷ་སྲིན་སྡེ་བརྒྱད་
ཐམས་ཅད་ཀྱང༌། །དམ་རྫས་གཉན་གྱི་གཏོར་མ་ལོངས། །སངས་རྒྱས་བསྟན་པ་
བསྲུང་དུ་གསོལ། །དེ་ལ་འཇིག་རྟེན་མཆོད་བསྟོད་ཀྱི་སྒྲུབ་པ་ཞེས་བྱའོ། ༈ །འཇིག་རྟེན་པ་ཐམས་ཅད་
ཀྱི་དམོད་སྔགས་དང་དྲག་སྔགས་དྲག་ཏུ་བཟླས། དམ་རྫས་དང་གཏོར་མ་ཟོར་དུ་འཕང་ངོ༌། །དགྲ་བགེགས་ལ་མཐུ་དང་བྱིན་
རླབས་འཕྲལ་ལ་འབྱུང་བས། ཨོཾ་བཛྲ་སརྦ་དུཥྚན་ཨེ་ཛ་བྷོ་ཧཱུྃ་ཕཊ། ཧཱུཾ། དྲག་པོ་ཐུན་གྱི་གཏོར་
86

དགེ་པཎ་ཚེ་དབང་མཆོག་གྲུབ་བཀའ་འབུམ།
མ་འདི། །སྡང་དགྲ་གནོད་པའི་བགེགས་ལ་རྡེག །ལྔ་ཕུང་གཟུགས་ལ་གཏོར་ཟོར་
རྒྱོབ། །ལུས་ངག་ཡིད་གསུམ་ཐལ་བར་རློགས། །དགྲ་བགེགས་ལས་ངན་རྩད་ནས་
ཆོད། །ཅེས་པ་དམོད་མོ་དང་བཅས་པས་གཏོར་མ་དགྲ་ཕྱོགས་སུ་ཟོར་དུ་འཕང་ངོ༌། །དམོད་པ་དྲག་སྔགས་ཀྱི་སྒྲུབ་པ་
ཞེས་བྱའོ། །གཏོར་གཞོང་སྦུབ་ལ། ཧཱུཾ། གཏོར་ཕྱིར་འབྲངས་པའི་དམ་སྲི་རྣམས། །རྣལ་འབྱོར་
འཁོར་ལ་བར་ཆོད་བགེགས། །གཏོར་གཞོང་རི་རབ་འོག་ཏུ་མནན། །བསྐལ་པའི་
མཐར་ཡང་མི་བཏང་བར། །ལུས་ངག་ཡིད་གསུམ་ནན་གྱིས་མནན། །ཨོཾ་ལཾ་ཨཱཿལཾ་
ཧཱུཾ་ལྀ་སྲི་ནན། ཞེས་གཏོར་ཕྱིར་འབྲངས་པའི་དམ་སྲི་རྣམས་གཏོར་གཞོང་ཁ་སྦུབ་རི་རབ་འོག་ཏུ་མནན་པར་བསམ་
མོ༑ ༑ཁ་སྐོང་མཆོད་བསྟོད་གོང་ལྟར་དང་བཟོད་གསོལ་བསྡུ་རིམ་བསྔོ་སྨོན་བཀྲ་ཤིས་སོགས་སྤྱི་ཁྱབ་ལྟར་གྱིས་མཐའ་རྒྱས་
པར་བྱའོ། །དེ་ལྟར་ན་སྒྲུབ་པ་བརྒྱད་གཅིག་ཏུ་དྲིལ་ནས་བསྐྱེད་རིམ་ཉམས་སུ་བླང་བའི་ཚུལ་རྣམས་མདོ་ཙམ་ཆ་ཚང་བར་འགྱུར་
ཞིང་གོང་འོག་གི་ཆིངས་རྣམས་དེ་ལྟར་ལ། སོ་སོའི་སྒོམ་སྒྲུབ་རྣམས་སྒོམ་ཁོག་ལྟར་མངོན་རྟོགས་སྦྱར་བས་འགྲུབ་པར་འགྱུར་ཏེ་
བསྐྱེད་རིམ་གསལ་ཐེབས་ནས་ལྷ་དང་རང་སེམས་དབྱེར་མེད་པའི་ཏིང་འཛིན་ལ་མཉམ་རྗེས་ཀུན་ཏུ་ལམ་ཁྱེར་ནུས་ན་བསྐྱེད་
རྫོགས་ཟུང་འཇུག་ཏུ་འགྱུར་ཞིང༌། དེ་ནས་གཞུང་འདི་ཉིད་ཀྱི་རྫོགས་རིམ་ཟབ་མོ་རྣམས་ལ་བློ་ནུས་དང་བསྟུན་ནས་ཉམས་
སུ་ལེན་པ་ལ་འབད་པར་བྱ་སྟེ། སྒོམ་ཁོག་ལས། ཕྲིན་ལས་ཁ་བསྒྱུར་དྲུག་པ་འདི། །སྒྲུབ་པ་དྲུག་གི་ཁོག་པ་ཡིན། །ཆིག་སྒྲུབ་
སྒོས་སྒྲུབ་དེ་ལྟར་བྱ། །དེ་ནི་བསྐྱེད་རིམ་རྐྱང་པ་ཡིན། ༈ །རྫོགས་རིམ་ལྷ་དེ་རང་སེམས་ཡིན། །སེམས་ཉིད་གཏན་
ལ་དབབ་པ་ནི། །ལྷ་ཉིད་རང་ལ་རང་ཉིད་ལྷ། །དུས་གསུམ་རྟག་ཏུ་མི་འབྲལ་འགྲོགས། །གཉིས་སུ་མེད་ན་གྲུབ་པ་ཡིན། །
ཞེས་གསུངས་སོ། ༈
།གང་གི་རིམ་གཉིས་རྡོ་རྗེའི་སྐྱིལ་ཀྲུང་གཅིག །རྫོང་འཕྲང་སྲོག་གི་གྲུབ་པའི་མཐར་འཆའ་
བས། །དངོས་གྲུབ་མཆོག་གི་ས་གསུམ་དབང་བྱེད་པ། །མཁས་པ་མི་བཞི་སྲེད་མེད་བུ་ཡི་གཡོ། །འཆི་མེད་བཏུང་བའི་དཔལ་
གྱིས་མི་འཕྲོག་ཅིང༌། །བུམ་བཟང་དཔག་བསམ་ཤིང་གི་གོ་སར་ཡང༌། །འཛེགས་མིན་བླ་མེད་མཆོག་གི་རྒྱལ་ཐབས་ལ། །
87

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
མྱུར་སྦྱོར་རྡོ་རྗེའི་གསང་ལམ་འདི་མིན་ནམ། །དེང་དུས་འདི་འདྲའི་བླ་དྭགས་སྒྲ་ཙམ་ཡང༌། །ཐོས་འཛིན་ཡུལ་དུ་བྱས་པ་
དཀོན་མཐོང་ཞིང༌། །ཆོས་ལ་འབད་པ་དོན་མེད་རྩི་བའི་དུས། །སྡིག་ལྟས་ཁེབས་ལ་བདག་འདྲས་ཅི་བྱར་ཡོད། །འོན་ཀྱང་
ཆོས་ཉིད་བདེན་པ་རྨད་པོ་ཆེ། །དུས་དང་སྤྱོད་པའི་ཁམས་སུ་ཉམས་སྤངས་པའི། །རང་འབྲས་མི་བསླུ་དེ་དེར་ངེས་རྙེད་པས།།
རྣལ་འབྱོར་ལམ་འདི་ལྷག་བསམ་ཁོ་ནས་བྱས། །གོང་འོག་དཀྲུགས་དང་མ་ཚང་འགལ་ལ་སོགས། །ཉེས་གྱུར་མཐའ་དག་
སྡིག་དང་ལྷན་ཅིག་མཐོལ། །དགེ་བར་གྱུར་གང་མཐའ་ཡས་འགྲོ་བ་ཀུན། །ཧེ་རུ་ཀ་དཔལ་མྱུར་དུ་འཐོབ་ཕྱིར་བསྔོ། །སྒྲུབ་
པ་བཀའ་བརྒྱད་བཀའ་མ་མཁས་པ་མི་བཞིའི་དགོངས་བཅུད་རྫོང་འཕྲང་ལ་སྔོན་ཆད་ལས་བྱང་ཆོག་ཁྲིགས་སུ་བཀོད་པ་མི་
འདུག་པས་བློ་དམན་རྣམས་ཀྱིས་འཆད་ཉན་དང༌། བསྙེན་སྒྲུབ་ལག་ལེན་ལ་ཐེབས་དཀའ་བར་མཐོང་བས་ཟབ་ཆོས་འདི་
ཉིད་ཀྱི་ཞབས་ཏོག་ཏུ་དམིགས་ནས་སྒྲིག་འདུན་ཡོད་པ་དང༌། ལམ་འདི་ཉིད་ལ་མོས་པ་ལྷུར་ལེན་འགྱུར་མེད་ཆོས་དཔལ་
གྱིས་བསྐུལ་བ་བཞིན་གཞུང་འདིའི་བསྐྱེད་རིམ་གྱི་ཆོས་སྐོར་རྣམས་རང་གཞུང་གི་དགོངས་པ་གང་ཡིན་ངག་ འདོན་ ཆུ་
འབབས་སུ་བཀོད་པ་ལས་ཚིག་ཚོགས་དང་རང་བཟོའི་སྤྲོས་པ་སྤངས་ཏེ་སྙོམ་ལས་པ་༧འགྱུར་མེད་ཚེ་དབང་མཆོག་གྲུབ་
ངེས་དོན་བསྟན་འཕེལ་ཞེས་བོད་པས་ངེས་གསང་སྙིང་པོའི་བཤད་སྒྲུབ་ཀྱི་སྒྲ་སྒྲོགས་པའི་གནས་ཀཿཐོག་རྡོ་རྗེ་གདན་གྱི་གྷནྡྷོ་
ལའི་བ་གམ་དུ་བསྡེབས་པ་དུས་ཐམས་ཅད་དུ་དགེ་ལེགས་སུ་གྱུར་ཅིག། །།ཡི་གེ་པ་ནི་ཤཱཀྱའི་བཙུན་པ་བཀྲ་ཤིས་འོད་ཟེར་
གྱིས་བྱས་པ་དགེའོ། །སརྦ་མངྒ་ལཾ།།
88

དགེ་པཎ་ཚེ་དབང་མཆོག་གྲུབ་བཀའ་འབུམ།